**Tomsk** (russisk: Томск) er en by og det administrative senteret i Tomsk oblast, Russland. Byen ble grunnlagt ved elven Tom i 1604 som en militær utpost mot nomadefolk og er en av de eldste i Sibir. Byen har gått gjennom flere faser, og har vært et sted for eksil, et handels- og transportsentrum, og er i dag en universitetsby. Tomsk har en befolkning på over 500.000, hvorav hver sjette person er student. Studentene kommer fra hele Sibir, Sentral-Asia og den europeiske delen av Russland. Av denne grunn har Tomsk trolig en større andel av fremmedspråklige enn noen annen by i Sibir.

I Tomsk kan man finne en rekke severdigheter fra forskjellige tidsepoker, blant annet trearkitektur.

Historie
--------

Bautaen «hvor Tomsk ble grunnlagt» på det historiske museum i Tomsk.Tomsk ble grunnlagt ved et dekret av tsar Boris Godunov i 1604 etter at Toyan, tatarhertug av Eushta, ba om tsarens beskyttelse mot kirgisiske banditter. Tsaren sendte 200 kosakker under kommandoen til Vasily Tyrkov og Gavriil Pisemsky for å bygge en festning på bredden av elva Tom, med utsikt over det som skulle bli byen Tomsk. Toyan aksepterte den russiske kontrollen og avsto landområdet som festningen ble bygget på til tsaren.

Tomsk militære betydning ble etter hvert erstattet med at byen ble et handels- og transportsenter for karavaner fra Kina. Dette ga Tomsk ytterligere stimulans for vekst, og det gjenspeiles i bygging av store murstein kirker, som Åpenbaringskatedralen (først ferdig i 1784) og Oppstandelseskirken (1789), et mesterverk av sibirsk barokk arkitektur. I 1782 fikk Tomsk bystatus og i 1804 ble Tomsk administrativt senter i et nytt gubernija som inkluderte de moderne byene Novosibirsk, Kemerovo, Krasnojarsk og østlige område av Kasakhstan, noe som førte til ytterligere vekst av byen.

I 1830 ble det oppdaget gull i nærheten, som førte til en videre utvikling av Tomsk på 1800-tallet. Under byggingen av den transsibirske jernbanen på slutten av det 19. århundre, gikk Tomsk glipp av en gyllen mulighet når det russiske samferdselsdepartementet besluttet at den transsibirske jernbanen skulle krysse over elven Ob sør for byen. Denne beslutningen tilsidesatte Tomsk, men skapte byen Novonikolaevsk, som senere ble den store sibirske metropolen Novosibirsk. Tomsk fikk i stedet bygget en sidelinje i 1896, slik at byen kunne forbli et senter for handel og landbruksutvikling i det sentrale Sibir.

På midten av 1800-tallet var en femtedel av innbyggerne personer som ble sendt dit i eksil. Dette førte til at Tomsk aksepterte en rekke religiøse trosretninger i tillegg til russisk ortodoksi. Etter noen år oppsto byen som et utdanningssenter i Sibir og Tomsk statlige universitet og Tomsk polytekniske universitet ble bygget. Da den andre verdenskrigen startet var en tolvtedel av innbyggerne studenter. Av den grunn er Tomsk ofte blitt kalt «Sibirsk Athen».

Under andre verdenskrig ble ca. 30 fabrikkanlegg flyttet fra den europeiske delen av Russland til Tomsk, slik at deres viktige produksjon kunne opprettholdes. Som følge av dette vokste byen kraftig og den sovjetiske regjeringen valgte i 1944 å etablere Tomsk oblast (region), med Tomsk som administrativt senter.

Under den kalde krigen var Tomsk ett av flere steder som ble lukket, og utenforstående og særlig utlendinger ble nektet adgang. Dette ble i 1949 tatt et steg videre da en hemmelig by, kjent som «*Tomsk-7*» (også ofte kalt «*Postboks 5*») ble grunnlagt 15 kilometer fra Tomsk. Den nye bebyggelsen ble hjemmet til Tomsk atomkraftverk (senere omdøpt Sibirskaya atomkraftverk), landets første industriell skala atomkraftverk. Tomsk-7 fikk kommunal status i 1956 og ble omdøpt Seversk i 1992.

I 1970 ble Tomsk gitt status som «historisk by».

### Befolkningsutvikling

Befolkningsutviklingen i de ni største byene i Sibir i det 20. århundret.

| År | Populasjon
  |
| --- | --- |
| 1604 | 90 soldater
  |
| 1620 | 238 soldater
  |
| 1626 | 386 soldater
  |
| 1646 | 1 045 soldater
  |
| 1699 | 918 soldater, og ca. 2.000 innbyggere
  |
| 1745 | 5 762 soldater
  |
| 1795 | 4 788 soldater
  |
| 1801 | 7 125 innbyggere
  |
| 1825 | 10 867 innbyggere
  |
| 1840 | 11 700 innbyggere
  |
| 1858 | 14 071 innbyggere
  |
| 1866 | 22 753 innbyggere
  |
| 1880 | 33 800 innbyggere
  |
|

| År | Populasjon
  |
| --- | --- |
| 1897 | 52 221 innbyggere
  |
| 1911 | 111 417 innbyggere
  |
| 1917 | 101 129 innbyggere
  |
| 1920 | 90 961 innbyggere
  |
| 1923 | 75 680 innbyggere
  |
| 1926 | 92 485 innbyggere
  |
| 1929 | 103 000 innbyggere
  |
| 1939 | 145 000 innbyggere
  |
| 1946 | 178 000 innbyggere
  |
| 1959 | 248 800 innbyggere
  |
| 1970 | 338 400 innbyggere
  |
| 1979 | 420 700 innbyggere
  |
| 1989 | 501 600 innbyggere
  |

| År | Populasjon
  |
| --- | --- |
| 1994 | 496 500 innbyggere
  |
| 1998 | 477 700 innbyggere
  |
| 2001 | 483 566 innbyggere
  |
| 2002 | 488 863 innbyggere
  |
| 2003 | 488 509 innbyggere
  |
| 2004 | 488 299 innbyggere
  |
| 2005 | 509 568 innbyggere
  |
| 2006 | 512 572 innbyggere
  |
| 2007 | 516 071 innbyggere
  |
| 2008 | 521 635 innbyggere
  |
| 2010 | 522 900 innbyggere
  |
| 2013 | 547 989 innbyggere
  |
| 2015 | 564 843 innbyggere
  |

*Merknad:* I perioden 1897 til 1926 ble det gjort folketellinger.

### Arkitektur

Tomsk er godt kjent for sin trehusarkitektur. Områder med trehus med nydelige utskjæringer med overdådige detaljer (ornamenter eller «kniplinger»), spesielt rundt vinduer. Husene er ellers ofte bygget av solide stokker med planke ytterkledning. Et meget godt bevart område med trearkitektur, er Verhnyaya Yelan' med sine mange tradisjonelle gamle herskapshus tilhørende datidens handelsmenn.

Antallet gamle hus i denne stilen er avtagende grunnet manglende vedlikehold, nyutvikling og at noen av dem brenner ned, da denne typen bebyggelse har liten eller ingen brannbeskyttelse.

* OrnamentutskjæringerOrnamentutskjæringer
* Tradisjonelt trehusTradisjonelt trehus
* Detaljrike treutskjæringerDetaljrike treutskjæringer
* Det tysk-russiske husDet tysk-russiske hus

Administrativ og kommunal status
--------------------------------

Tomsk fungerer som det administrative senteret i oblasten (regionen), selv om det ikke er en del av det.

### Politikk

Rådhuset i Tomsk
Dumaen i Tomsk
Tomsk oblast er styrt av guvernør og en duma på 33 medlemmer. Sergey Zhvachkin, tok over som guvernør i 2012 og etterfølger Viktor Kress som ledet regionen i over 20 år. Av de 33 medlemmene i dumaen, er 16 valgt fra de åtte doble mandat distrikter mens 17 er valgt fra partilister.

Byens ordfører er Ivan Klein. Han vant valget i 2012 med 62% av stemmene og er medlem av partiet Forent Russland. Ivan Klein erstattet Nikolai Nikolaichuk, da han valgte å trekke seg noe før hans 5 års periode utløp etter en måneder lang konflikt med den gangs guvernør Sergei Zhvachkin i Tomsk oblast.

### Bydeler

Tomsk består av fire bydeler (Rajon):

| Bydel | Befolkningstall 2002 | Befolkningstall 2010 | Befolkningstall 2013 | Befolkningstall 2015 |
| --- | --- | --- | --- | --- |
| Kirovskij | 119 578 | 128 591 | 139 197 | 143 755 |
| Leninskij | 113 498 | 123 940 | 126 494 | 129 366 |
| Oktiabrskij | 147 051 | 159 157 | 166 922 | 174 648 |
| Sovetskij | 107 711 | 112 981 | 115 376 | 117 074 |
| **TOTALT** | **487 838** | **524 669** | **547 989** | **564 843** |

Klima
-----

Byen har et kontinentalt klima med en årlig gjennomsnittstemperatur på 0,87 °C. Gjennomsnittstemperaturen i januar er mellom -20.9 °C til -13.0 °C og 13.7 °C til 24.8 °C i juli. Vintrene er harde og lange, og den laveste registrerte temperaturen er -55 °C og ble målt i januar 1913. Gjennomsnittlig årlig nedbørsmengde er 568 mm.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Klimadata for Tomsk |
| --- |
| Måned | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| Varmerekord °C | 3.7 | 7.1 | 17.7 | 26.5 | 34.4 | 34.7 | 35.9 | 33.8 | 31.7 | 31.7 | 11.6 | 6.5 | 35,9 |
| Normal maks. temp. °C | −13.0 | −9.6 | −1.1 | 7.0 | 17.5 | 22.3 | 24.8 | 21.7 | 14.4 | 6.0 | −4.8 | −11.1 | 6,2 |
| Døgnmiddeltemp. °C | −17.1 | −14.7 | −7.0 | 1.3 | 10.4 | 15.8 | 18.7 | 15.7 | 9.0 | 1.7 | −8.3 | −15.1 | 0,87 |
| Normal min. temp. °C | −20.9 | −18.9 | −11.9 | −3.3 | 4.7 | 10.5 | 13.7 | 11.1 | 5.1 | −1.3 | −11.4 | −18.9 | −3,5 |
| Kulderekord °C | −55.0 | −51.3 | −42.4 | −31.1 | −17.5 | −3.5 | 1.5 | −1.6 | −8.1 | −29.1 | −48.3 | −50.0 | −55,0 |
| Nedbør (mm) | 35 | 24 | 25 | 34 | 41 | 61 | 75 | 67 | 50 | 55 | 52 | 49 | 568 |
| Snøfall cm | 58 | 68 | 75 | 45 | 10 | 0 | 0 | 0 | 1 | 7 | 15 | 43 |  |
| % Relativ fuktighet | 81 | 78 | 72 | 65 | 61 | 70 | 76 | 79 | 79 | 80 | 83 | 82 | 75,5 |
| Normal antall regndager | 0.2 | 0.4 | 2 | 11 | 15 | 17 | 16 | 17 | 18 | 14 | 5 | 1 | 116,6 |
| Normal antall snødager | 23 | 19 | 15 | 6 | 1 | 0 | 0 | 0 | 0 | 7 | 19 | 25 | 115 |
| Normal månedlige solskinnstimer | 66.7 | 109.2 | 176.7 | 231.0 | 272.8 | 315.0 | 311.5 | 266.6 | 172.5 | 94.6 | 57.0 | 49.6 | 2 123,2 |

|  |  |
| --- | --- |
|  Diagram |  • *Kilde: Pogoda.ru.net* |
|  | 
 
 
35
 
-13
-21
 | 
 
 
24
 
-10
-19
 | 
 
 
25
 
-1
-12
 | 
 
 
34
 
7
-3
 | 
 
 
41
 
18
5
 | 
 
 
61
 
22
11
 | 
 
 
75
 
25
14
 | 
 
 
67
 
22
11
 | 
 
 
50
 
14
5
 | 
 
 
55
 
6
-1
 | 
 
 
52
 
-5
-11
 | 
 
 
49
 
-11
-19
 |

 |

Naturressurser
--------------

Tomsk oblast er rik på naturressurser. Oljereservene er beregnet til 2,5 milliarder tonn, 1,3 billioner kubikkmeter gass og 75,5 millioner tonn brun kull. Region er beregnet å ha det nest største reservoaret av torv i Russland. Om lag 60% av territoriet i regionen er skog.

Utdanning
---------

Statsuniversitetet
Biblioteket til statsuniversitetet
Det pedagogiske universitet
Tomsk har en rekke fremtredende institusjoner for høyere utdanning, inkludert:

* Det politekniske universitetet i Tomsk - Det eldste tekniske universitetet i Sibir, grunnlagt i 1896.
* Statsuniversitetet i Tomsk - Det eldste universitetet i Sibir (grunnlagt 1878, åpnet i 1888). Boksamlingene til universitetetsbiblioteket er kjent for å være et av de største i Russland.
* Det medisinske universitet i Sibir - Et av de eldste og høyest rangerte medisinutdanninger i Russland.
* Det pedagogiske universitet i Tomsk
* Universitet for arkitekt og konstruksjon i Tomsk
* Tomsk State University of Control Systems and Radioelectronics
* Det økonomiske og juridiske universitet i Tomsk
* Tomsk Institute of Business
* Institute of Petroleum Geology and Geophysics Siberian Branch of RAS
* Institute of Petroleum Chemistry Siberian Branch of RAS
* Institute for Monitoring Climatic and Ecological Systems Siberian Branch of RAS
* Republican Scientific-Technical Center at ISPMS SB RAS
* Institute of Atmospheric Optics Siberian Branch of RAS
* High Current Electronics Institute Siberian Branch of RAS
* Institute of Strength Physics and Materials Science SB RAS
* Tomsk Institute of Cables

Antall studenter i Tomsk er ca. 85.000.

Et stort antall utdanningsinstitusjoner i byen bidro til at Tomsk tidlig ble et viktig senter for IT-bransjen i Russland. Tomsk var en av de første byene i Russland som fikk tilgang til Internett. Internett ble tilgjengelig i 1990 etter at universitetene og forskningsinstitusjonene mottok tilskudd til dette.

Transport
---------

Den russiske riksveien (Den russiske føderasjons automagistrale - motorvei) M53 «Baikal» går fra Novosibirsk, gjennom Tomsk, til Irkutsk.

Største parten av den offentlige kommunikasjonen i den indre by og i forstedene skjer med «*marshrutkas*» (drosjer i ruter), hovedsakelig PAZ-minibusser. De betjener ca. førti ruter og er litt dyrere enn trolleybusser, men stopper på anmodning fra passasjerer som vil av eller på utenom de vanlige holdeplassene.

Den offentlige kommunikasjonen i byen ellers blir gjort med trolleybusser, vanlige busser og noen trikkelinjer.

På elva Tom finnes både en gods og en passasjerhavn.

### Fly

Byen fikk sin egen flyplass, Bogashevo, i 1967.

| Flyselskap | Destinasjoner   |
| --- | --- |
| Aeroflot | Moscow-Sheremetyevo |
| NordStar | Krasnoyarsk, Sochi, Surgut |
| Nordwind | Antalya |
| S7 Airlines | Moscow-Domodedovo |
| Tomskavia | Nizhnevartovsk, Strezhevoy, Surgut |
| Transaero | Moscow-Domodedovo, Barcelona |
| UTair Aviation | Barnaul, Moscow-Vnukovo, St. Petersburg, Surgut |

Flyplassen har også chartertrafikk av UTair og Alrosa Mirny Air Enterprise.

På flyplassen finner du også et luftfartsmuseum.

### Jernbane

Tomsk har en (hoved)jernbanestasjon og er koblet til den regionale jernbanelinjen Bely Jar - Tajga - Tomsk. Jernbanelinjens opprinnelige lengde var på 95 km og åpnet i 1896. I Tajga møter jernbanelinjen Den transsibirske jernbanen, som er ca. 50 km fra Tomsk. Det finnes også flere mindre stasjoner for forstads- og regionale tog i byen. Total jernbanelengde i Tomsk-regionen er 346 km. 

Tomsk jernbanen eksisterte som en selvstendig enhet fram til 1961. På nåværende tidspunkt tilhører Tomsk jernbanelinjen til Den vest-sibirske jernbanen, en gren av det russisk jernbaneselskapet.

Togene knytter Tomsk til Anapa, Asino, Barnaul, Bely Yar, Moskva, Novokuznetsk, Novosibirsk, Sotsji, og Tajga.

* Jernbanestasjonen i 1899Jernbanestasjonen i 1899
* Jernbanestasjonen i dagJernbanestasjonen i dag
* Tog på stasjonenTog på stasjonen

Kultur
------

Tomsk museum for regionale studier og filharmoniens konsertsal
Tomsk har mange kulturinstitusjoner, inkludert flere teatre samt et barneteater og et dukketeater. I byen finnes store konsertarenaer som musikkonservatoriets konsertsal og Tomsk Palace of Sport. Byen har også kulturelle sentre viet til tysk, polsk og tatarske språk og kultur.

En av byens fremtredende teatre ble ødelagt i en terrorhandling i 1905. Korolevsky teateret (bygget i 1884-1885) ble brukt av en gruppe kommunistiske revolusjonære når teateret ble angrepet og satt i brann av medlemmer av De svarte hundre, en uforsonlig nasjonalistisk organisasjon. De som unnslapp flammene ble skutt ned av medlemmer av De svarte hundre som ventet utenfor teateret. Estimatene er vage, men viser at mellom 200 og 1000 omkom i angrepet.

Det finnes en rekke museer i Tomsk viet til ulike tema, særlig kunst, lokal historie og treskjæring. Det finnes også et museum for undertrykkelse, som ligger i KGBs tidligere fangekjeller. Statsuniversitetet i Tomsk har en rekke små museer med utstillinger for arkeologi, paleontologi, zoologi, samt et herbarium og en botanisk hage.

Som i mange andre byer i det tidligere Sovjetunionen, ødela den revolusjonære regjeringen en rekke gamle kirker i byen, inkludert to fra det 17. århundre. Imidlertid klarte Tomsk å spare noen av sine kirker ved å gjøre dem om til maskinbutikker, lager, arkiver og til og med boliger. Etter kommunisttiden har noen av kirkene blitt renovert og returnert til sine menigheter. Eksempler på dette er den katolske kirken Den hellige rosenkrans, en luthersk kirke (ombygd), en stor synagoge som er blant de vakreste i Russland, samt to moskeer (hvor den ene finnes i Tartarkvartalet).

* Den kasakhstanske kirken og kapellet St. Feodor KuzmichDen kasakhstanske kirken og kapellet St. Feodor Kuzmich
* Den hvite moskeDen hvite moske
* Lutherske kirkeLutherske kirke
* OppstandelseskirkenOppstandelseskirken

### Sport

Byens stolthet i fotball er klubben Tom Tomsk. Laget har profflisens, og siden lagets opprykk til Russlands førstedivisjon i 2004, har de lokale supporterne kunnet se noen av landets beste lag spille på byens egen stadion, Trud.

Internasjonale forbindelser
---------------------------

### Søster- og vennskapssbyer

* USAs flagg Monroe, Michigan, USA
* USAs flagg Toledo, Ohio, USA
* Georgias flagg Tbilisi, Georgia
* Russlands flagg Novorossijsk, Russland
* Russlands flagg Smolensk, Russland
* Sør-Koreas flagg Ulsan, Sør-Korea

Referanser
----------

1. 1 2  General Information about Tomsk, Kommersant Daily
2. ↑  Foreløpig vurdering av de fastboende befolkningen i Tomsk regionen den 1. januar 2015 Arkivert 2. april 2015 hos Wayback Machine.. Hentet fra den russiske siden om Tomsk.
3. ↑  «Pogoda.ru.net» **(russisk)**. Besøkt 19. august 2014.

Eksterne lenker
---------------

* (ru) Offisielt nettsted Rediger på Wikidata

* (en) Tomsk – kategori av bilder, video eller lyd på Commons Rediger på Wikidata

* (en) Томск – galleri av bilder, video eller lyd på Commons Rediger på Wikidata
* Подробная карта Томской области
* Сайт города Томска

| * v
* d
* r
Byer i Tomsk oblast |
| --- |
| Administrativt senter: Tomsk |
| Flagget til Tomsk oblast | Asino **·** Kedrovyj **·** Kolpasjevo **·** Seversk **·** Strezjevoj | Russlands flagg |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** VIAF **·** GND **·** LCCN **·** SUDOC **·** NKC **·** GeoNames **·** MusicBrainz
 |